
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 133 


29 Μαΐου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

155. Ρύθμιση θεμάτων οργάνωσης και λειτουργίας 
των Διοικήσεων Πυροσβεστικών Υπηρεσιών Νο¬ 
μού και άλλες ρυθμίσεις. 1 

ΑΠΟΦΑΣΕΙΣ 

Ανάκληση της απόφασης ΕΝΠΘ 477/5/1.7.91 με την 
οποία εγκρίθηκε η ίδρυση και λειτουργία στο 
Λονδίνο Γραφείου Αντιπροσωπείας της Εμπορι¬ 
κής Τράπεζας της Ελλάδος Α.Ε. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 155 
Ρύθμιση θεμάτων οργάνωσης και λειτουργίας των Διοι¬ 
κήσεων Πυροσβεστικών Υπηρεσιών Νομού και άλλες 
ρυθμίσεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 περιπτώσεις (α), (β), (δ), (στ), 
(ζ) και (η) του Ν. 1481/1984 «Οργανισμός Υπουργείου Δη¬ 
μόσιας Τάξης» (Α' 152), όπως το άρθρο αυτό αντικατα- 
στάθηκε από την παρ. 1 του άρθρου 1 του Ν. 1590/1986 
(Α' 49). 

β. Του άρθρου 1 παρ. 2 του Ν. 1590/1986 «Τροποποίη¬ 
ση διατάξεωντου Ν. 1481 /1984 «Οργανισμός Υπουργείου 
Δημόσιας Τάξης» και άλλες διατάξεις» (Α' 49). 

γ. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν. 2081/1998 (Α'54) καιαντικαταστάθηκε με 
το άρθρο 1 παρ. 2ατου Ν. 2649/1997 (Α'38). 

δ. Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α 51). 

2. Το γεγονός ότι από τις διατάξεις του παρόντος δια¬ 


τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την 112/2000 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης, αποφασίζουμε: 

Άρθρο 1 

1. Το άρθρο 5 του Π.Δ. 210/1992 (Α' 99) [(άρθρο 5 του 
Π.Δ. 8/1991 (Α' 5)], αντικαθίσταται ως εξής: 

«Άρθρο 5 

Διάρθρωση και αρμοδιότητες Διοίκησης Πυροσβεστι¬ 
κής Υπηρεσίας Νομού 

1. Οι Διοικήσεις Πυροσβεστικών Υπηρεσιών Νομού 
(Δ.Π.Υ.Ν.) είναι ανεξάρτητες Υπηρεσίες, υπάγονται στην 
οικεία Περιφερειακή Διοίκηση Πυροσβεστικών Υπηρε¬ 
σιών, έχουν στην αρμοδιότητά τους τις Πυροσβεστικές 
Υπηρεσίες του νομού και εδρεύουν στην πρωτεύουσα 
του. 

2. Στις έδρες των Δ.Π.Υ.Ν. που λειτουργούν περισσότε¬ 
ροι από έναν Πυροσβεστικοί Σταθμοί, αυτοί είναι προ- 
σηρτημένοι στη Διοίκηση, η οποία στην περίπτωση αυτή 
έχει την διάρθρωση των γραφείων που προβλέπεται για 
την Περιφερειακή Διοίκηση από το άρθρο 4 παρ. 2 του πα¬ 
ρόντος διατάγματος». 

2. Το άρθρο 14 Απου προστέθηκε με το άρθρο 1 παρ.1 
του Π.Δ. 68/1999 (Α'86) στο Π.Δ. 8/1991 (Α' 5) καικωδικο- 
ποιήθηκε ως άρθρο 15 Α στο Π.Δ. 210/1992 αντικαθίστα¬ 
ται ως εξής: 

«Άρθρο 14 Α' 

Καθήκοντα Διοικητή Διοίκησης Π.Υ. Νομού 

1. Ο Διοικητής Διοίκησης Πυροσβεστικών Υπηρεσιών 
Νομού, που μπορεί να είναι και Διοικητής της Πυροσβε¬ 
στικής Υπηρεσίας της έδρας του Νομού, έχει όλα τα δι¬ 
καιώματα και τις υποχρεώσεις που προβλέπονται για την 
θέση του και το βαθμό του από τις ισχύουσες για το Πυ¬ 
ροσβεστικό Σώμα διατάξεις και επιπλέον: 

α. Σε περίπτωση πυρκαγιάς ή θεομηνίας ή άλλου σοβα¬ 
ρού συμβάντος στον νομό, με εντολή του Διοικητή της οι¬ 
κείας Περιφερειακής Διοίκησης μεταβαίνει επιτόπου και 
αναλαμβάνει προσωπικά τη διεύθυνση του πυροσβεστι¬ 
κού έργου και το συντονισμό των πυροσβεστικών δυνά¬ 
μεων. 

β. Μετακινεί τους πυροσβεστικούς υπαλλήλους από το 
βαθμό του Πυρονόμου και κάτω από Υπηρεσία σε Υπηρε¬ 
σία στις πόλεις, που μέχρι την έναρξη ισχύος του Ν. 
2612/1998 (Α' 112) λειτουργούσαν Διοικήσεις Πυροσβε¬ 
στικών Υπηρεσιών και έχει όλα τα δικαιώματα και υπο¬ 
χρεώσεις που προβλέπονταν για τους Διοικητές των πό¬ 
λεων αυτών. 

2.Το Διοικητή Πυροσβεστικών Υπηρεσιών Νομού, όταν 
απουσιάζει ή κωλύεται αναπληρώνει ο αρχαιότερος Αξιω¬ 
ματικός Γενικών Υπηρεσιών που υπηρετεί στο Νομό που 
στην περίπτωση αυτή έχει όλα τα δικαιώματα και υποχρε¬ 
ώσεις του Διοικητή. 

Άρθρο 2 

Η παρ.1 του άρθρου 2του Π.Δ. 154/1999 (Απ'151) αντι¬ 
καθίσταται ως εξής: 

«Άρθρο 2 

1. Η κάλυ ψητών κενών θέσεων των Ανθυποπυ ραγών Τε¬ 
χνικών γίνεται με επιλογή από πυροσβεστικούς υπαλλή¬ 
λους μέχρι και το βαθμό του Πυρονόμου που είναι διπλω¬ 
ματούχοι σχολών ή τμημάτων Μηχανολόγων Μηχανικών 
Α.Ε.Ι. ή πτυχιούχοι Τ.Ε.Ι. Τεχνολόγων Οχημάτων, και 
έχουν ηλικία μέχρι και 35 ετών. Η Επιτροπή Επιλογής, που 
συγκροτείται με Απόφαση του Αρχηγού Πυροσβεστικού 
Σώματος και αποτελείται από τρεις (3) Ανώτερους Αξιω¬ 
ματικούς του Σώματος, και των οποίων ο ένας (1) προέρ¬ 
χεται από τον κλάδο των Τεχνικών, προκειμένου να καθο¬ 
ρίσει την μεταξύ τους σειρά επιτυχίας προσθέτει στη βαθ¬ 
μολογία του πτυχίου τους μία (1) μονάδα για διδακτορικό 
τίτλο σπουδών, μία (1) μονάδα για μεταπτυχιακό τίτλο 
σπουδών, μία (1) μονάδα για κάθε πλήρες έτος αποδε¬ 
δειγμένης προϋπηρεσίας στο γνωστικό τους αντικείμενο, 
και μία (1) μονάδα για πτυχίο ΡΒΟΡΙΘΙΕΝΘΥ της Αγγλικής 
ή πτυχίο ΩΑΙ_Ρ (δοΓόοπηθ II) για την Γαλλική ή πτυχίο 
ΘΒΘ53Ε3 ϋΕΙΠΌΗΕ 3ΡΒΑΘΗ ΩΙΡίΟΜ για την Γερμανι¬ 
κή. Για τους κατέχοντες πτυχία δύο ή περισσοτέρων 
γλωσσών ένα μόνον λαμβάνεται υπόψη και βαθμολογεί¬ 
ται. Σε κάθε περίπτωση οι διπλωματούχοι Α.Ε.Ι. προτάσ¬ 
σονται των πτυχιούχων Τ.Ε.Ι. Σε περίπτωση που δεν κα¬ 
λυφθούν όλες οι θέσεις αυτές καλύπτονται με προαγωγι- 
κές εξετάσεις Πυρονόμων και Αρχιπυροσβεστών 
Τεχνικών κατόχων τίτλου σπουδών Λυκείου, σύμφωνα με 
τα ισχύοντα και αν και πάλι δεν καλυφθούν όλες οι θέσεις, 
αυτές καλύπτονται από ιδιώτες που διαθέτουν τα ίδια ως 
άνω προσόντα των διπλωματούχων Α.Ε.Ι. και πτυχιούχων 
Τ.Ε.Ι., με τον ίδιο τρόπο και διαδικασία, εφόσον διαθέτουν 
κατά τα λοιπά τα προσόντα και τις προϋποθέσεις που 
ισχύουνγιατην κατάταξη Δοκίμων Πυροσβεστών και υπο¬ 
βληθούν στις αθλητικές δοκιμασίες και υγειονομικές εξε¬ 
τάσεις που προβλέπονται για αυτούς». 


Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 18 Μάίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΑΠΟΦΑΣΕΙ Σ 

( 2 ) 

Ανάκληση της απόφασης ΕΝΠΘ 477/5/1.7.91 με την 
οποία εγκρίθηκε η ίδρυση και λειτουργία στο Λονδίνο 
Γ ραφείου Αντιπροσωπείας της Εμπορικής Τ ράπεζας 
της Ελλάδος Α.Ε. 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

(Συνεδρίαση 71/8.5.2000, θέμα 9) 

Αφού έλαβε υπόψη: 

α) το Ν. 2076/92 «ανάληψη και άσκηση δραστηριότητας 
πιστωτικών ιδρυμάτων και άλλες συναφείς διατάξεις», 

β)τηναπόφ. ΕΝΠΘ 477/5/1.7.91 με την οποία είχε εγκρι- 
θεί η ίδρυση και λειτουργία Γ ραφείου Αντιπροσωπείας 
από την Εμπορική Τράπεζα της Ελλάδος Α.Ε. στο Λονδί¬ 
νο, 

γ) το από 24.4.2000 (ΑΠ 22916) έγγραφο της Εμπορικής 
Τ ράπεζας της Ελλάδος Α. Ε. με το οποίο γνωστοποιεί στην 
Τράπεζα της Ελλάδος την απόφαση της διοίκησής της για 
τη διακοπή της λειτουργίας του πιο πάνω Γ ραφείου Αντι¬ 
προσωπείας της στο Λονδίνο, αποφάσισε: 

Να ανακαλέσει την απόφαση της ΕΝΠΘ 477/5/1.7.91. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Ο ΓΡΑΜΜΑΤΕΑΣ ΤΑ ΜΕΛΗ Ο ΠΡΟΕΔΡΟΣ 

Ακριβές αντίγραφο 

Αθήνα, 22 Μάίου 2000 

Ο Γραμματέας 

Σ. ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






